2017. gada 25. aprīlī Rīkojums Nr. 207

Rīgā (prot. Nr. 21  6. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt:

1.1. Veselības ministrijai (Nacionālajam veselības dienestam) finansējumu, kas nepārsniedz 28 000 *euro*, izdevumu segšanai saistībā ar vismaz piecu karadarbībā Ukrainā cietušo personu ārstēšanu Latvijas ārstniecības iestādēs, tai skaitā primāri nepieciešamo medikamentu nodrošināšanu un rehabilitāciju;

1.2. Labklājības ministrijai finansējumu, kas nepārsniedz 2000 *euro*, izdevumu segšanai saistībā ar tehnisko palīglīdzekļu nodrošināšanu karadarbībā Ukrainā cietušajām personām;

1.3. Ārlietu ministrijai finansējumu, kas nepārsniedz 4000 *euro*, izdevumu segšanai saistībā ar karadarbībā Ukrainā cietušo personu un viņu pavadošo personu nogādāšanu no Ukrainas uz Latviju un no Latvijas uz Ukrainu.

2. Ārlietu ministrijai, Labklājības ministrijai un Veselības ministrijai pieprasījumu par šā rīkojuma 1.1., 1.2. un 1.3. apakšpunktā minēto finansējumu iesniegt Finanšu ministrijā atbilstoši faktiski nepieciešamo izdevumu apmēram.

Ministru prezidents Māris Kučinskis

Ārlietu ministra vietā –

iekšlietu ministrs Rihards Kozlovskis